Legal Document

Category: 134

Text:
84. ΝΟΜΟΣ υπ’ αριθ. 1988 της 3/10 Δεκ. 1991 (ΦΕΚ Α΄ 189) Τροποποίηση διατάξεων του νόμ. 1599/1986 (ΦΕΚ 75   Α΄) «Σχέσεις Κράτους – Πολίτη, καθιέρωση νέου τύπου δελτίου ταυτότητας και άλλες διατάξεις». Έκδοση δελτίου ταυτότητας Άρθρ.1.-(Αντικαθίστανται οι παρ. 1 και 2 άρθρ.1 Νόμ. 1599/86, ανωτ. αριθ. 20). Στοιχεία δελτίου ταυτότητας Άρθρ.2.-(Αντικαθίσταται το άρθρ.3 Νόμ.1599/86, ανωτ. αριθ. 20). Παράβολο Άρθρ.3.-Για την έκδοση ταυτότητας απαιτείται κατάθεση παραβόλου υπέρ του Δημοσίου, το ύψος του οποίου καθορίζεται με κοινή απόφαση των Υπουργών Εσωτερικών και Οικονομικών. Για τα μέλη πολύτεκνων οικογενειών το παράβολο ορίζεται στο ήμισυ. Άρθρ.4.-(Αντικαθίσταται το άρθρ. 4 Νόμ. 1599/ 86, ανωτ αριθ. 20). Σελ. 116,31020(α) Τεύχος 1318 Σελ. 28 Αποζημίωση πρόσθετης απασχόλησης Άρθρ.5.-1. Στους μόνιμους υπαλλήλους του Δημοσίου και των ο.τ.α., στους οποίους ανατίθεται με κοινή απόφαση των Υπουργών Οικονομικών και Εσωτερικών, οποιαδήποτε εργασία σχετικά με την έκδοση δελτίων ταυτότητας, μπορεί να καταβληθεί εφάπαξ ειδική αποζημίωση, σε βάρος του κατά το άρθρ. 3 του παρόντος παραβόλου, το ύψος και ο τρόπος καταβολής της οποίας καθορίζεται με την ίδια απόφαση. 2.Μέχρις ικανοποιητικής απόδοσης του εσόδου του άρθρ. 3 του παρόντος μπορεί με κοινή απόφαση των Υπουργών Εσωτερικών και Οικονομικών να διατίθενται οι αναγκαίες πιστώσεις στους ο.τ.α., για δαπάνες της προηγούμενης παραγράφου από το Λογαριασμό του άρθρ. 68 του ν.δ.3033/1954 (ΦΕΚ 258 Α΄) «Περί εσόδων των δήμων και κοινοτήτων». Τα ποσά των πιστώσεων, που διατίθενται από τον ανωτέρω Λογαριασμό επιστρέφονται από την οικεία πίστωση του τακτικού προϋπολογισμού του Υπουργείου Εσωτερικών. Οι διαδικασίες χρεοπιστώσεως και πληρωμής και κάθε αναγκαία λεπτομέρεια ορίζονται με αποφάσεις των Υπουργών Εσωτερικών και Οικονομικών. Καταργούμενες διατάξεις Άρθρ.6.-Τα άρθρ. 2 και 5 του νόμ. 1599/1986 καταργούνται. Ισχύς Άρθρ.7.-Η ισχύς του νόμου αυτού αρχίζει από τη δημοσίευση του στην Εφημερίδα της Κυβερνήσεως. 1.Ε.ζ.84 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων